ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
জলবায়ু পরিবর্তনের ফলে মাটির মধ্যে থাকা উদ্ভিদের উপর প্রভাব সৃষ্টিকারী জীবাণু ভবিষ্যতে ছোলার শুকনো শিকড় পচে যাওয়ার মতো অসুখ বাড়িয়ে দেবে
নয়াদিল্লি, ২৪ ফেব্রুয়ারি, ২০২২
ভারতীয় বিজ্ঞানীরা খরা পরিস্থিতিতে উচ্চ তাপমাত্রা এবং মাটির মধ্যে কৈশিক জলের পরিমাণ কমে যাওয়ার কারণে গাছের শুকনো শিকড় পচে যাওয়ার মতো অসুখের কারণ শনাক্ত করতে পেরেছেন। এর ফলে, উদ্ভিদের রোগ-প্রতিরোধ ক্ষমতা গড়ে তোলার জন্য প্রয়োজনীয় গবেষণার সুবিধা হবে। শুকনো শিকড় পচে যাওয়ার ফলে গাছের সবুজ পাতা ধূসর হয়ে যায়, গাছ আর বেড়ে ওঠে না এবং অপরিণত অবস্থাতেই মরে যায়। শিকড়ের ক্ষতি খুব বেশি হলে পাতাগুলি দ্রুত কুচকে শুকিয়ে যায়। আইসিআরআইএসএটি-র ডঃ মমতা শর্মার নেতৃত্বে একদল বিজ্ঞানী দেখেছেন, পৃথিবীর তাপমাত্রা বৃদ্ধি পাওয়ায় এমন কিছু জীবাণু দ্রুত বিস্তারলাভ করে, যেগুলি উদ্ভিদের নানা ধরনের অসুখের কারণ হয়ে দাঁড়ায়। গবেষক দলটি মধ্য ও দক্ষিণ ভারতের ছোলার উপর পরীক্ষা-নিরীক্ষা চালিয়ে দেখেছে জলবায়ু পরিবর্তনের ফলে এ ধরনের জীবাণুর কারণে ৫-৩৫ শতাংশ ছোলা গাছে অসুখ দেখা যাচ্ছে।
কেন্দ্রের বিজ্ঞান ও প্রযুক্তি দপ্তরের অর্থানুকুল্যে এই গবেষণা চলছে। গবেষকরা দেখেছেন, ৩০-৩৫ ডিগ্রি সেন্টিগ্রেটের মধ্যে খরা পরিস্থিতি সৃষ্টি হলে তখন মাটির কৈশিক জলের পরিমাণ ৬০ শতাংশের নীচে নেমে যায়। এই অবস্থায় ম্যাক্রোফোমিনা ফাসেওলিনা দ্রুত বৃদ্ধি পায়। এই প্যাথোজেনটি ছোলার শুকনো শিকড় পচে যাওয়ার অন্যতম কারণ। বিজ্ঞানীরা এই সমস্যা সমাধানের জন্য ছোলার জিনবিন্যাস করেছেন। তাঁরা সেখান থেকে চিটিনাস ও এন্ডোচিটিনাসের মতো কিছু উৎসেচকের সন্ধান পেয়েছেন। এই উৎসচেকগুলি শুকনো শিকড় পচে যাওয়ার কারণ হিসাবে চিহ্নিত প্যাথোজেনগুলিকে প্রতিহত করতে সক্ষম।
CG/CB/SB
(Visitor Counter : 98
রাষ্ট্রপতিরসচিবালয়
প্রেস বিজ্ঞপ্তি
নয়াদিল্লী, ১৮ আগস্ট, ২০২০
রাষ্ট্রপতি নিম্নলিখিত নিয়োগ এবং বদলির সিদ্ধান্ত নিয়েছেন :-
১. গোয়ার রাজ্যপাল শ্রী সত্যপাল মালিককে বদলি করে মেঘালয়ের রাজ্যপাল হিসেবে নিয়োগ করা হচ্ছে।
২. মহারাষ্ট্রের রাজ্যপাল শ্রী ভগৎ সিং কোশিয়াড়ীকে গোয়ার রাজ্যপাল হিসেবে অতিরিক্ত দায়িত্ব দেওয়া হল।
উপরোক্ত নিয়োগগুলি সংশ্লিষ্ট ব্যক্তিরা যেদিন থেকে তাঁদের দপ্তরে যাবেন সেদিন থেকে কার্যকর হবে।
(CG/CB/NS
সংস্কৃতিমন্ত্রক
কেন্দ্রীয় সংস্কৃতি মন্ত্রক তিনটি ভার্চুয়াল পরীক্ষামূলক সংগ্রহশালা তৈরি করেছে – শ্রী প্রহ্লাদ সিং প্যাটেল
নয়াদিল্লি, ৩ ফেব্রুয়ারি, ২০২০
কেন্দ্রীয় সংস্কৃতি মন্ত্রক ২০১৬ সালে দেশের ৫০টি স্থানে ভার্চুয়াল পরীক্ষামূলক সংগ্রহশালা নির্মাণের কাজ হাতে নেয়। এর পাশাপাশি, সংস্কৃতি মন্ত্রক তিনটি ভার্চুয়াল পরীক্ষামূলক সংগ্রহশালা তৈরি করেছে। এগুলি হল – বারাণসীর মন মহল, দিল্লির জাতীয় সংগ্রহশালায় অজন্তা গুহা এবং দিল্লির হুমায়নের সমাধিস্থল। এর মধ্যে শেষ দুটির কাজ এখনও চলছে। কেন্দ্রীয় সংস্কৃতি মন্ত্রক গুজরাটের ভাদনগরে জাতীয় ভার্চুয়াল পরীক্ষামূলক সংগ্রহশালা নির্মাণের প্রস্তাব দিয়েছে।
কেন্দ্রীয় সংস্কৃতি মন্ত্রক ‘স্বদেশ দর্শন’ এবং ‘আদর্শ পর্যটন স্থানগুলির উন্নয়ন’-এ প্রকল্প নিয়েছে। এই প্রকল্পের আওতায় দেশের বিভিন্ন ঐতিহ্যশালী গন্তব্য স্থানগুলির পর্যটন পরিকাঠামো উন্নয়নের কাজ চালানো হচ্ছে। তবে, এই দুই প্রকল্পে ঐতিহাসিক স্থানগুলির পুনর্নিমাণের কোন অনুমতি দেওয়া হবে না।
রাজ্যসভায় এক প্রশ্নের লিখিত উত্তরে একথা জানিয়েছেন কেন্দ্রীয় সংস্কৃতি ও পর্যটন দপ্তরের স্বাধীন দায়িত্বপ্রাপ্ত প্রতিমন্ত্রী শ্রী প্রহ্লাদ সিং প্যাটেল।
CG/SS/DM
(Visitor Counter : 52
প্রধানমন্ত্রীরদপ্তর
লেহ্-এর অদূরে দুর্ঘটনা কবলিত ভারতীয় সেনাবাহিনীর কয়েকজন জওয়ানের মৃত্যুতে শোক ও দুঃখ প্রকাশ প্রধানমন্ত্রীর
নয়াদিল্লি, ১৯ আগস্ট, ২০২৩
লেহ্-এর অদূরে এক দুর্ঘটনায় ভারতীয় সেনাবাহিনীর কয়েকজন জওয়ানের মৃত্যুতে গভীর শোক ও দুঃখ প্রকাশ করেছেন প্রধানমন্ত্রী শ্রী নরেন্দ্র মোদী। ঘটনায় আহতদের দ্রুত সুস্থ হয়ে ওঠার প্রার্থনাও জানিয়েছেন তিনি।
শ্রী মোদী তাঁর বার্তায় বলেছেন :
“লেহ্-এর অদূরে এক দুর্ঘটনায় ভারতীয় সেনাবাহিনীর কয়েকজন জওয়ানের প্রাণহানির খবরে আমি শোকাহত। জাতির প্রতি তাঁদের বিশেষ সেবাপরায়ণতার কথা আমরা সর্বদাই স্মরণে রাখব। শোকসন্তপ্ত পরিবারগুলিকে আমি সমবেদনা জানাই। আহতদের প্রত্যেকে দ্রুত সুস্থ হয়ে উঠুন এই প্রার্থনা জানাই।”
AC/SKD/DM
(
স্বাস্থ্যওপরিবারকল্যাণমন্ত্রক
বিহারে এনসেফেলাইটিস / জাপানি এনসেফেলাইটিস-এর প্রাদুর্ভাব প্রতিরোধ ব্যবস্থা খতিয়ে দেখতে কেন্দ্রীয় মন্ত্রী ডঃ হর্ষ বর্ধন আগামীকাল ঐ রাজ্য সফরে যাচ্ছেন
নয়াদিল্লি, ১৫ জুন, ২০১৯
কেন্দ্রীয় স্বাস্থ্য ও পরিবারকল্যাণ মন্ত্রী ডঃ হর্ষ বর্ধন আগামীকাল বিহারের কয়েকটি জায়গায় এনসেফেলাইটিস ও জাপানি এনসেফেলাইটিস-এর প্রতিরোধ ব্যবস্থা খতিয়ে দেখতে মুজফফরপুর যাচ্ছেন। নতুন দিল্লিতে আজ এই খবর জানিয়ে তিনি বলেন, কেন্দ্রীয় সরকার বিহার রাজ্য সরকারকে এই রোগ মোকাবিলায় সম্ভাব্য সব ধরনের সাহায্য দিচ্ছে। কেন্দ্রীয় স্বাস্থ্যমন্ত্রী তাঁর বিহার সফরকালে সেখানে মোতায়েন বিভিন্ন দপ্তরের খাদ্য ও চিকিৎসাকর্মীদের সঙ্গে কথা বলবেন এবং রাজ্য পর্যায়ের একটি পর্যালোচনা বৈঠকে যোগ দেবেন। তিনি বলেন, কেন্দ্রীয় সরকারের উচ্চপর্যায়ের বিশেষজ্ঞ কমিটির সুপারিশ অনুসারে জাতীয় স্বাস্থ্য মিশনের মাধ্যমে ঐ রাজ্যের স্বাস্থ্য ব্যবস্থাকে শক্তিশালী করার পাশাপাশি স্বল্পমেয়াদি ও দীর্ঘমেয়াদি ব্যবস্থা চালুর উদ্যোগ নেওয়া হবে।
ডঃ হর্ষ বর্ধন আরও বলেন, কেন্দ্রীয় স্বাস্থ্য মন্ত্রক এই রাজ্যের এনসেফেলাইটিসজনিত পরিস্থিতির ওপর নজর রাখছে। কেন্দ্রীয় ও রাজ্য সরকারের বিভিন্ন দল ক্ষতিগ্রস্ত এলাকায় যে ব্যবস্থা নিয়েছে তার ফলে খুব শীঘ্রই বিহারের এনসেফেলাইটিসজনিত পরিস্থিতি নিয়ন্ত্রণ করা সম্ভব হবে বলে তিনি আশা প্রকাশ করেন। কেন্দ্রীয় স্বাস্থ্যমন্ত্রী সম্প্রতি বিহারের স্বাস্থ্যমন্ত্রী শ্রী মঙ্গল পাণ্ডের সঙ্গে মুজফফরপুরের এনসেফেলাইটিস এবং গয়ার জাপানি এনসেফেলাইটিস পরিস্থিতি নিয়ন্ত্রণ বিষয়ে আলোচনা করেছেন বলে জানিয়েছেন।
CG/PB/DM
(Visitor Counter : 182
অর্থমন্ত্রক
২০২১-২২-এর ভারতের বৈদেশিক ঋণের বর্তমান অবস্থা সম্পর্কে প্রতিবেদনের ২৮তম সংস্করণ প্রকাশ
নয়াদিল্লি, ৫ সেপ্টেম্বর ২০২২
অর্থ মন্ত্রকের অর্থনৈতিক বিষয় সংক্রান্ত দপ্তরের অধীন বৈদেশিক ঋণ ব্যবস্থাপক শাখা  ২০২১-২২-এর ভারতের বৈদেশিক ঋণ সংক্রান্ত বর্তমান অবস্থা সম্পর্কে প্রতিবেদনের ২৮তম সংস্করণ প্রকাশ করেছে।
২০২১-এর মার্চের শেষে যেখানে ভারতের বৈদেশিক ঋণের পরিমাণ ছিল ৫৭ হাজার ৩৭০ কোটি মার্কিন ডলার, ৮.২ শতাংশ বৃদ্ধি পেয়ে তা ২০২২-এর মার্চের শেষে ৬২ হাজার ৭০ কোটি মার্কিন ডলারে দাঁড়িয়েছে।
বৈদেশিক ঋণের সঙ্গে জিডিপি-র আনুপাতিক হার খানিকটা নিম্নমুখী হয়ে ২০২২-এর মার্চের শেষে দাঁড়িয়েছে ১৯.৯ শতাংশ। এক বছর আগে তা ছিল ২১.২ শতাংশ। ২০২২-এর মার্চের শেষে দেশের বৈদেশিক মুদ্রা ভাণ্ডার বৈদেশিক ঋণের আনুপাতিক হারে খানিকটা হ্রাস পেয়ে হয়েছে ৯৭.৮ শতাংশ। এক বছর আগে এটি ছিল ১০০.৬ শতাংশ।
দীর্ঘমেয়াদি ঋণের ক্ষেত্রে মোট ঋণের বৃহত্তম অংশ হচ্ছে ৮০.৪ শতাংশ যার আর্থিক পরিমাণ ধরা হয়েছে ৪৯ হাজার ৯১০ কোটি মার্কিন ডলার। সামগ্রিক ঋণের ১৯.৬ শতাংশ হল স্বল্পমেয়াদি ঋণ যার পরিমাণ হল ১২ হাজার ১৭০ কোটি মার্কিন ডলার।
বাণিজ্যিক ঋণ, অনাবাসী ভারতীয়দের আমানত, স্বল্পমেয়াদি বাণিজ্য ঋণ এবং বহুপাক্ষিক ঋণ মিলে সামগ্রিকভাবে মোট বৈদেশিক ঋণের ৯০ শতাংশ। যদিও অনাবাসী ভারতীয়দের আমানতগুলি ২০২১-এর শেষের দিকের তুলনায় মার্চ ২০২২-এর শেষের দিকে সামান্য সংকুচিত হয়েছে। অন্যদিকে বাণিজ্যিক ঋণ, স্বল্পমেয়াদি বাণিজ্য ঋণ এবং বহুপাক্ষিক ঋণ, একই সময়ের মধ্যে প্রসারিত হয়েছে। বাণিজ্যিক ঋণ, স্বল্পমেয়াদি বাণিজ্য ঋণ এবং বহুপাক্ষিক ঋণের বৃদ্ধি একত্রে অনাবাসী ভারতীয়দের আমানতের সংকোচনের চেয়ে উল্লেখযোগ্যভাবে বেশি ছিল।
২০২২ সালের মার্চের শেষ পর্যন্ত সার্বভৌম বহিরাগত ঋণের পরিমাণ ছিল ১৩ হাজার ৭০ কোটি মার্কিন ডলার, যা এক বছর আগের তুলনায় ১৭.১ শতাংশ বৃদ্ধি পেয়েছে। ২০২১-২২-এর মধ্যে আন্তর্জাতিক অর্থ ভাণ্ডার দ্বারা সার্বভৌম ঋণের অনুপাত অতিরিক্ত বরাদ্দ পরিলক্ষিত হয়। ২০২১ সালের মার্চের শেষের দিকে সার্বভৌম ঋণের অনুপাত ৫৫০ কোটি মার্কিন ডলার থেকে বেড়ে ২,২৯০ কোটি মার্কিন ডলারে উন্নীত হয়েছে। অন্যদিকে সরকারি সিকিউরিটির ক্ষেত্রে এফপিআই হোল্ডিং এক বছর আগের ২,০৪০ কোটি মার্কিন ডলার থেকে ১,৯৫০ কোটি মার্কিন ডলারে নেমে এসেছে।
২০২০-২১-এ ঋণ পরিষেবার অনুপাত যেখানে ছিল ৮.২ শতাংশ, সেখান থেকে থেকে ২০২১-২২ সালে ৫.২ শতাংশে নেমে এসেছে। অন্যদিকে, চলতি সংগ্রহের পরিমাণ উল্লেখযোগ্যভাবে বৃদ্ধি পাওয়ায় এই হার নিম্নমুখী হয়েছে। ২০২২-এর মার্চের শেষে বৈদেশিক ঋণের ভিত্তিতে ঋণ পরিষেবা প্রদানের বাধ্যবাধকতার যে স্তর ছিল তা আগামী বছরগুলিতে নিম্নমুখী হতে পারে বলে অনুমান করা হচ্ছে।
বিভিন্ন দেশের পরিপ্রেক্ষিতে ভারতের বৈদেশিক ঋণ নিয়ন্ত্রণের মধ্যে রয়েছে। বিশ্বব্যাপী ভারত ২৩তম স্থান দখল করে আছে। বিভিন্ন ঋণ দুর্বলতা সূচকের পরিপ্রেক্ষিতে, ভারতের স্থায়িত্ব নিম্ন-মধ্য আয়ের দেশগুলির মধ্যে তুলনামূলক বিচারে ভারত শুধুই গোষ্ঠীগতভাবে ভালো স্থানে রয়েছে তাই নয়, এককভাবেও ভালো স্থান দখল করে রয়েছে।
বিস্তারিত জানতে নিচের লিঙ্কে ক্লিক করুন -
https://dea.gov.in/sites/default/files/India%27s%20External%20Debt%20-%20A%20Status%20Report%202021-22.pdf
(PG/AB/DM
প্রধানমন্ত্রীরদপ্তর
প্রধানমন্ত্রী জনজাতীয় গৌরব দিবসে রাঁচিতে ভগবান বিরসা মুন্ডা স্মৃতি উদ্যান তথা স্বাধীনতা যোদ্ধা সংগ্রহালয় উদ্বোধন করেছেন
শ্রী অটল বিহারী বাজপেয়ীকে শ্রদ্ধা জানিয়ে প্রধানমন্ত্রী বলেন, তাঁর গভীর ইচ্ছশক্তির দরুণ ঝাড়খন্ড রাজ্য গড়ে ওঠে
স্বাধীনতার এই অমৃতকালে দেশ সিদ্ধান্ত নিয়েছে যে, আদিবাসী পরম্পরা ও তাঁদের বীরত্বের কাহিনীগুলিকে আরও বেশি অর্থবহ করে যথার্থ পরিচিতি দেওয়া হবে
এই সংগ্রহালয় বিবিধতাপূর্ণ আদিবাসী সংস্কৃতির জীবন্ত প্রতিষ্ঠান; যেখানে স্বাধীনতা লড়াইয়ে আদিবাসী বীর পুরুষ ও মহিলা সংগ্রামীদের অবদান তুলে ধরা হচ্ছে
ভগবান বিরসা মুন্ডা সমাজের জন্যই বেঁচেছিলেন, তাঁর সংস্কৃতি ও দেশের জন্য জীবন উৎসর্গ করেছিলেন; তাই আজও তিনি আমাদের আস্থায় জীবিত রয়েছেন, ভগবান হিসাবে আমাদের আত্মায় নিহিত রয়েছেন
নয়াদিল্লি, ১৫ নভেম্বর, ২০২১
ভারত সরকার ভগবান বিরসা মুন্ডার জন্মবার্ষিকী জনজাতীয় গৌরব দিবস হিসাবে উদযাপনের কথা ঘোষণা করেছেন। এই উপলক্ষে প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে রাঁচিতে ভগবান বিরসা মুন্ডা স্মৃতি উদ্যান তথা স্বাধীনতা যোদ্ধা সংগ্রহালয়ের উদ্বোধন করেন। অনুষ্ঠানে ঝাড়খন্ডের রাজ্যপাল, মুখ্যমন্ত্রী ও একাধিক কেন্দ্রীয় মন্ত্রী উপস্থিত ছিলেন।
এই উপলক্ষে এক জনসভায় প্রধানমন্ত্রী বলেন, স্বাধীনতার এই অমৃতকালে দেশ সিদ্ধান্ত নিয়েছে যে, আদিবাসী পরম্পরা ও তাঁদের বীরত্বের কাহিনীগুলিকে আরও বেশি অর্থবহ করে যথার্থ পরিচিতি দেওয়া হবে। এজন্য এক ঐতিহাসিক সিদ্ধান্ত নেওয়া হয়েছে যে, প্রতি বছর আজকের দিনটি অর্থাৎ ১৫ নভেম্বর ভগবান বিরসা মুন্ডার জন্মবার্ষিকী ‘জনজাতীয় গৌরব দিবস’ হিসাবে উদযাপন করা হবে। তিনি ঐতিহাসিক এই মুহূর্তে দেশবাসীকে শুভেচ্ছা জানান।
শ্রী অটল বিহারী বাজপেয়ীকে শ্রদ্ধা জানিয়ে প্রধানমন্ত্রী বলেন, তাঁর গভীর ইচ্ছাশক্তির দরুণ ঝাড়খন্ড রাজ্য গড়ে ওঠে। অটলজীই প্রথম ব্যক্তি, যাঁর আন্তরিকতার ফলেই দেশে প্রথমবার সরকারের পৃথক একটি আদিবাসী মন্ত্রক গড়ে তোলা হয়। একইভাবে, দেশের নীতির সঙ্গে আদিবাসী মানুষের স্বার্থ জুড়ে দেওয়া হয় বলেও শ্রী মোদী উল্লেখ করেন।
ভগবান বিরসা মুন্ডা স্মৃতি উদ্যান তথা স্বাধীনতা যোদ্ধা সংগ্রহালয়ের জন্য আদিবাসী সমাজ ও দেশের প্রত্যেক নাগরিককে অভিনন্দন জানান। এই সংগ্রহালয় বিবিধতাপূর্ণ আদিবাসী সংস্কৃতির জীবন্ত প্রতিষ্ঠান, যেখানে স্বাধীনতা লড়াইয়ে আদিবাসী বীর পুরুষ ও মহিলা সংগ্রামীদের অবদান তুলে ধরা হচ্ছে।
ভগবান বির্সা মুন্ডার পরিকল্পনা সম্পর্কে প্রধানমন্ত্রী বলেন, ভগবান বিরসা জানতেন, আধুনিকতার নামে আদিবাসী পরম্পরা, অতীত পরিচিতি ও প্রকৃতির সঙ্গে বিরূপ আচরণ কখনই সমাজে কল্যাণ করতে পারে না। তিনি একই সঙ্গে আধুনিক শিক্ষার সমর্থক ছিলেন এবং সমাজের সমস্ত অসাম্যতা ও কুপ্রথার বিরুদ্ধে জোরালো সওয়াল করেছিলেন। প্রধানমন্ত্রী আরও বলেন, স্বাধীনতা সংগ্রামের উদ্দেশ্যই ছিল ভারতের ক্ষমতার হস্তান্তর, যাতে ভারতীয়রা দেশের স্বার্থে সিদ্ধান্ত নিতে পারেন। ধরতি আবার জন্য তাঁর লড়াই ছিল ভারতের আদিবাসী সমাজের অস্তিত্ব বিপন্ন হওয়া থেকে রক্ষা করা। ভগবান বিরসা মুন্ডা সমাজের জন্যই বেঁচেছিলেন, তাঁর সংস্কৃতি ও দেশের জন্য জীবন উৎসর্গ করেছিলেন। তাই আজও তিনি আমাদের আস্থায় জীবিত রয়েছেন, ভগবান হিসাবে আমাদের আত্মায় নিহিত রয়েছেন। ধরতি আবা খুব বেশি দিন জীবিত ছিলেন না। কিন্তু, তিনি অল্প সময়েই দেশের এক সম্পূর্ণ ইতিহাস রচনা করেছিলেন, যা আজও দেশে প্রজন্মের পর প্রজন্মকে দিশা দেখায় বলে প্রধানমন্ত্রী অভিমত প্রকাশ করেন।
CG/BD/SB
(
উপ-রাষ্ট্রপতিরসচিবালয়
ভারতে সৌর ফটোভোল্টিক সেল ও মডিউল উৎপাদন বাড়াতে আহ্বান জানালেন উপ-রাষ্ট্রপতি
নয়াদিল্লি, ১৩ সেপ্টেম্বর, ২০২১
উপ-রাষ্ট্রপতি শ্রী এম ভেঙ্কাইয়া নাইডু ভারতে সৌর ফটোভোল্টিক সেল বা ব্যাটারি এবং মডিউল বা যন্ত্রাংশের উৎপাদন বাড়ানোর আহ্বান জানিয়েছেন। তিনি এজন্য রাজ্যগুলিকে উৎপাদন ইউনিট গড়ে তোলার ওপর জোর দিতে বলেন। সৌরবিদ্যুৎ ব্যাটারি এবং যন্ত্রাংশের মতো বিভিন্ন ক্ষেত্রে ভারতকে এখনও আমদানির ওপর নির্ভর করতে হয় বলে উল্লেখ করে উপ-রাষ্ট্রপতি রাজ্যগুলিকে সৌরবিদ্যুৎ উৎপাদনে আরও সক্রিয় মনোভাব নিয়ে এগিয়ে এসে আত্মনির্ভর হয়ে ওঠার ওপর গুরুত্ব দেন। তিনি ছোট শিল্প সংস্থাগুলিকে এ ধরনের যন্ত্রাংশ উৎপাদনে উৎসাহ দেওয়ার কথা বলেন।
পুনর্নবীকরণযোগ্য শক্তি ক্ষেত্রে আগামী কয়েক বছরে ভারতের সম্ভাব্য অগ্রগতি সম্পর্কে শ্রী নাইডু বলেন, এই ক্ষেত্রে সুদক্ষ কর্মীর অভাব বড় বাধা হয়ে উঠতে পারে। এই লক্ষ্যে তিনি দক্ষ কর্মী বাহিনী গড়ে তুলতে প্রশিক্ষণে আরও বেশি লগ্নির আহ্বান জানান।
শ্রী নাইডু পন্ডিচেরী বিশ্ববিদ্যালয়ের ২.৪ মেগাওয়াট ক্ষমতাবিশিষ্ট সৌরবিদ্যুৎ উৎপাদন ইউনিটের উদ্বোধন করে জলবায়ুর পরিবর্তন ও তার প্রভাব সম্পর্কেও উদ্বেগ প্রকাশ করেন। উপ-রাষ্ট্রপতি জোর দিয়ে বলেন, সৌর বায়ু ও জলবিদ্যুতের মতো পরিবেশ-বান্ধব শক্তি উৎপাদনে আরও গুরুত্ব দিতে হবে, যাতে আমাদের ক্রমবর্ধমান শক্তি চাহিদা মেটাতে বিকল্প ব্যবস্থার বন্দোবস্ত করা যায়।
শক্তি ক্ষেত্রে রূপান্তরের দিক থেকে ভারত দ্রুত বিশ্বের অগ্রণী দেশ হয়ে উঠছে বলে উল্লেখ করে শ্রী নাইডু জানান, ৪০ গিগাওয়াটের বেশি সৌরবিদ্যুৎ উৎপাদন কেন্দ্র স্থাপন করে ভারত বিশ্বে পঞ্চম স্থানে উঠে এসেছে।
সৌরবিদ্যুৎ ক্ষেত্রে উদ্ভাবনের গুরুত্বের ওপর জোর দিয়ে উপ-রাষ্ট্রপতি গ্রাউন্ড মাউন্টেড ফটোভোল্টিক ব্যবস্থা গড়ে তোলার বিকল্প পন্থা-পদ্ধতি খুঁজে বের করতে পরামর্শ দেন। এই প্রেক্ষিতে তিনি তেলেঙ্গানায় রামাগুন্ডমে এনটিপিসি-র ১০০ মেগাওয়াট ক্ষমতাসম্পন্ন ভাসমান সৌরবিদ্যুৎ উৎপাদন ইউনিটটির কথা উল্লেখ করেন। তিনি বলেন, বাড়ির ছাদে সৌরবিদ্যুৎ উৎপাদন প্যানেল বসানোর একটি স্থায়ী উপায়। এজন্য আরও উৎসাহের প্রয়োজন রয়েছে।
শ্রী নাইডু বিশ্ববিদ্যালয়গুলিকে পুনর্নবীকরণযোগ্য শক্তি ক্ষেত্রে গবেষণাধর্মী কাজকর্ম আরও বাড়ানোর আহ্বান জানান। তিনি বলেন, শিক্ষা প্রতিষ্ঠানগুলিতে চূড়ান্ত বর্ষের ছাত্রছাত্রীদের জন্য পুনর্নবীকরণযোগ্য শক্তির বিষয়টিকে অধ্যয়নের অঙ্গ করে তোলা যেতে পারে। এর ফলে, না কেবল ছাত্রছাত্রীদের কর্মসংস্থানের সুযোগ বাড়বে, সেই সঙ্গে দেশে সৌর শিল্প ক্ষেত্রে অগ্রগতির সম্ভাবনা বৃদ্ধি পাবে।
এই উপলক্ষে পন্ডিচেরীর উপ-রাজ্যপাল ডঃ তামিলিসাই সুন্দররাজন, মুখ্যমন্ত্রী শ্রী এন রঙ্গস্বামী, বিধানসভার অধ্যক্ষ শ্রী এম্বালাম আর সেলভম, পন্ডিচেরী বিশ্ববিদ্যালয়ের উপাচার্য অধ্যাপক গুরমিত সিং প্রমুখ উপস্থিত ছিলেন।
CG/BD/SB
(Visitor Counter : 165
শিল্পওবাণিজ্যমন্ত্রক
রপ্তানি ক্ষেত্রে সময়মতো ঋণ সহায়তা ভারতের রপ্তানি বৃদ্ধির পক্ষে গুরুত্বপূর্ণ : পীযূষ গোয়েল
নয়াদিল্লি, ৭ জুন, ২০১৯
কেন্দ্রীয় বাণিজ্য ও শিল্প তথা রেলমন্ত্রী আজ নতুন দিল্লিতে রপ্তানি ক্ষেত্রে সময়মতো ঋণ সহায়তার বিভিন্ন বিষয় নিয়ে বিভিন্ন রপ্তানিকারী সংগঠনের প্রতিনিধিদের সঙ্গে বৈঠক করেন। বৈঠকে রপ্তানিকারী সংগঠনের প্রতিনিধিরা ছাড়াও অর্থ মন্ত্রক, বিভিন্ন আর্থিক প্রতিষ্ঠানের প্রধান, রপ্তানির সঙ্গে যুক্ত বিভিন্ন দপ্তর এবং মন্ত্রকের উচ্চপদস্থ আধিকারিকরা উপস্থিত ছিলেন।
বাণিজ্যিক কর্মকাণ্ডের ক্ষেত্রে সময়মতো ঋণ সহায়তা অত্যন্ত গুরুত্বপূর্ণ। এমনকি, রপ্তানি বৃদ্ধির ক্ষেত্রেও ঋণ সহায়তা অন্যতম চালিকাশক্তি বলে উল্লেখ করে শ্রী গোয়েল বলেন, ভর্তুকির পরিবর্তে সহজ শর্তে ঋণের যোগান দেওয়ার সময় এসেছে। তিনি আরও জানান, বিগত কয়েক বছরে রপ্তানি ক্ষেত্রে ঋণ সহায়তার পরিমাণ কমেছে। ক্ষুদ্র ও মাঝারি শিল্প সংস্থাগুলির প্রতি বিশেষ গুরুত্বদানের ফলে এটা সম্ভব হয়েছে। রপ্তানি ক্ষেত্রে যে সমস্ত বাধা-বিপত্তি রয়েছে তা দূর করে ভারতীয় রপ্তানি ব্যবস্থাকে আরও প্রতিযোগিতামূলক করে তুলে বিশ্বের সেরা রপ্তানি ব্যবস্থা হিসেবে গড়ে তুলতে সংশ্লিষ্ট সকল পক্ষকে শ্রী গোয়েল আহ্বান জানান। তিনি বলেন, স্বচ্ছতা ভারতের রপ্তানি ক্ষেত্রে প্রতিযোগিতামূলক ভাবমূর্তিকে আরও উজ্জ্বল করে তুলবে।তিনিসংশ্লিষ্ট সকল পক্ষকে রপ্তানি ক্ষেত্রের জন্য ভবিষ্যৎ পরিকল্পনা রচনা ও তা রূপায়ণে সরকারি দপ্তর ও আর্থিক প্রতিষ্ঠানগুলির সঙ্গে আরও সমন্বয় বজায় রাখার আর্জি জানান। বৈঠকে অর্থ মন্ত্রক, অর্থনৈতিক বিষয় সংক্রান্ত দপ্তর, আর্থিক পরিষেবা দপ্তর, রিজার্ভ ব্যাঙ্ক, ভারতীয় স্টেট ব্যাঙ্ক, একাধিক রাষ্ট্রায়ত্ত ও বেসরকারি ব্যাঙ্ক ছাড়াও বণিকসভা ফিকি এবং ভারতীয় শিল্প মহাসঙ্ঘ, সিআইআই-এর প্রতিনিধিরাও উপস্থিত ছিলেন।
SSS/BD/DM
(Visitor Counter : 72
সংস্কৃতিমন্ত্রক
প্রবাসী মঞ্চ অনুষ্ঠান আয়োজন করল সাহিত্য অ্যাকাডেমি
কলকাতা, ১৯ ফেব্রুয়ারি, ২০১৯
সাহিত্য অ্যাকাডেমি তার প্রবাসী মঞ্চ অনুষ্ঠানে গতকাল  আমেরিকাবাসী কবি গৌতম দত্তের কবিতা পাঠের আয়োজন করে। শ্রী দত্তের গুরুত্বপূর্ণ কাব্যগ্রন্থগুলির মধ্যে রয়েছে ‘যোদ্ধা ঘুমিয়ে আছে’, ‘বরফে হলুদ ফুল’, ‘দুই কবি মুখোমুখী’, ‘গৃহযুদ্ধের দলিল’ প্রভৃতি। বিশিষ্ট কবি এবং সাহিত্য অ্যাকাডেমির বাংলা উপদেষ্টা পর্ষদের আহ্বায়ক ডঃ সুবোধ সরকার দর্শকদের সঙ্গে শ্রী দত্তের পরিচয় করিয়ে দেন।
সাহিত্য অ্যাকাডেমির আঞ্চলিক সচিব ডঃ দেবেন্দ্র কুমার অনুষ্ঠান সম্পর্কে স্বল্প কথায় জানান।
শ্রী দত্ত অনুষ্ঠানে ‘প্রতিদিনই ২১শে ফেব্রুয়ারি’, ‘অ্যাঞ্জেলিকা মুভি হল’, ‘দেবদূত’, ‘একটু পা চালিয়ে’ সহ ১৬টি কবিতা পাঠ করেন। তাঁর কবিতার প্রতিপাদ্য বিষয় হল – পরিবার, সমসাময়িক সমাজের ওঠা-পড়া, সম্পর্ক ইত্যাদি। তিনি বিশিষ্ট সাহিত্যিক সুনীল গঙ্গোপাধ্যায় ও সুভাষ মুখোপাধ্যায়কে নিয়েও কবিতা পাঠ করেন। তিনি এরপর দর্শকদের প্রশ্নেরও জবাব দেন।
প্রসঙ্গত, কবি সুনীল গঙ্গোপাধ্যায় ও শ্রী দত্ত যৌথভাবে ১০০ বছরের আফ্রিকান-আমেরিকান কবিদের সঙ্কলন – ‘আমি আমার মৃত্যুর পর স্বাধীনতা চাই না’র সম্পাদনা করেছিলেন।
CG/SSS/DM
(Visitor Counter : 139
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৮ ফেব্রুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৭০ কোটি ২১ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ৯ লক্ষ ৯৪ হাজার ৮৯১।
দেশে সুস্পষ্টভাবে করোনায় আক্রান্তের হার বর্তমানে ২.৩৫ শতাংশ।
সুস্থতার হার বর্তমানে ৯৬.৪৬ শতাংশ।
দেশে গত ২৪ ঘণ্টায় সুস্থ হয়েছেন ১ লক্ষ ৮০ হাজার ৪৫৬ জন। এর ফলে, মোট সুস্থতার সংখ্যা ৪ কোটি ৮ লক্ষ ৪০ হাজার ৬৫৮।
দেশে গত ২৪ ঘণ্টায় নতুন করে আক্রান্ত ৬৭ হাজার ৫৯৭ জন।
দৈনিক-ভিত্তিতে আক্রান্তের হার ৫.০৩ শতাংশ।
সাপ্তাহিক-ভিত্তিতে আক্রান্তের হার ৮.৩০ শতাংশ।
এ পর্যন্ত নমুনা পরীক্ষা করা হয়েছে ৭৪ কোটি ২৯ লক্ষ; গত ২৪ ঘণ্টায় নমুনা পরীক্ষা হয়েছে ১৩ লক্ষ ৪৬ হাজার ৫৩৪টি।
CG/SS/SB
(Visitor Counter : 101
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৮২.৪৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৭.১৫ কোটি টিকার ডোজ রয়েছে
নতুন দিল্লি, ১২ মার্চ, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ১২ মার্চ পর্যন্ত ১৮২.৪৩ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৭ কোটি ১৫ লক্ষ  টিকার ডোজ রয়েছে।
CG/SB
(Visitor Counter : 107
তথ্যওসম্প্রচারমন্ত্রক
মিডিয়া প্রোডাকশনের জন্য তথ্য ও সম্প্রচার মন্ত্রকের সাধারণ পরিচালন পদ্ধতি ঘোষণা
নয়াদিল্লী, ২৩ আগস্ট, ২০২০
আমাদের দেশের মোট অভ্যন্তরীণ উৎপাদনের ক্ষেত্রে মিডিয়া প্রোডাকশন একটি গুরুত্বপূর্ণ ভূমিকা পালন করে। বর্তমান কোভিড-১৯ মহামারীর প্রেক্ষিতে মিডিয়া প্রোডাকশনের সঙ্গে যুক্ত ব্যক্তিদের সাবধানে থাকা প্রয়োজন যাতে এই মহামারী ছড়িয়ে পরতে না পারে। একইসঙ্গে তাদের কাজকর্মও চালিয়ে যাওয়া জরুরি।
তথ্য ও সম্প্রচার মন্ত্রক, স্বাস্থ্য ও পরিবার কল্যাণ মন্ত্রকের সঙ্গে আলোচনা করে মিডিয়া প্রোডাকশনের জন্য একটি সাধারণ পরিচালন পদ্ধতি  তৈরি করেছে। তথ্য ও সম্প্রচার মন্ত্রী শ্রী প্রকাশ জাভড়েকর আজ এই এসওপি-র বিষয়ে বিস্তারিতভাবে জানিয়েছেন। এই এসওপি অনুসারে কোভিড-১৯এর জন্য কন্টেইনমেন্ট এলাকায় কাজ করা যাবেনা। যেসমস্ত কর্মীর জটিল শারীরিক সমস্যা রয়েছে তাঁদের বাড়তি সতর্কতা অবলম্বন করে চলতে হবে, ফেস কভার, মাস্ক, ঘন ঘন হাত ধোয়া, হ্যান্ড স্যানিটাইজারের ব্যবস্থা করা এবং হাঁচি-কাশির নিয়ম মেনে চলতে হবে।
মন্ত্রক যে এসওপি-টি প্রকাশ করেছে সেটি আন্তর্জাতিক বিভিন্ন নিয়মাবলী মেনে তৈরি করা হয়েছে। শারীরিক দূরত্ব বজায় রাখা, যেখানে শ্যুটিং হবে সেখানে ঢোকার এবং বেরোনার আলাদা ব্যবস্থা করা, নিয়মিত স্যানিটাইজেশন, কর্মীদের নিরাপত্তা, শারীরিক নৈকট্য এড়িয়ে চলা এবং কোন জায়গা সফর করার ক্ষেত্রে স্বরাষ্ট্র মন্ত্রকের কোয়ারেনটাইন ও আইসোলেশনের নিময় মেনে চলতে হবে। শ্যুটিং-এর সময় যারা ক্যামেরার সামনে থাকবেন তারা ছাড়া অন্য সবাইকে মাস্ক পরতে হবে।
শ্রী জাভড়েকর জানিয়েছেন, কোভিড-১৯ মহামারীর কারণে গত ৬ মাস ধরে এই শিল্পে প্রভাব পড়েছে। মন্ত্রকের এই উদ্যোগকে জনসাধারণ স্বাগত জানাবেন। মন্ত্রী আশা করেন সব রাজ্য এই এসওপি মেনে চলবে এবং এর সঙ্গে বাড়তি কোন শর্ত যোগ করতে চাইলে তারা সেটি যোগ করতে পারে। স্বাস্থ্য ও পরিবার কল্যাণ মন্ত্রক ছাড়াও এই এসওপি তৈরিতে স্বরাষ্ট্র মন্ত্রকের সঙ্গেও আলোচনা করা হয়েছে। এই এসওপি-র বিষয়ে বিস্তারিত জানতে এই লিঙ্কটিতে ক্লিক করুন-
https://mib.gov.in/sites/default/files/SOP%20on%20Media%20Production%2021%20Aug%202020%20%281%29.pdf ।
(CG/CB/NS
আর্থ সাইন্স মন্ত্রালয়
খা-নোংচুপকী মোন্সুন্না খা-মনুংথংবা কর্নাতকা অমসুং তমিল নাদু, পুদুচেরী অমসুং করাইকাললোমদা চংশিলহল্লকখ্রে; বে ওফ বেঙ্গলগী অয়াম্বা শরুকশিং
নোংচুপলোমদগী পীরকপা অপনবগী শাফুদা নোংচুপ থংবা হীমালয়াগী মফমশিংদা নোংজু/খাক-লাওবগা লোয়ননা নোংলিক চাইরবা য়াবগী চাওনা ওইথোকপা লৈ
মথংগী পুং ২৪গী মতমদা অৱাং-নোংচুপ ভারতকী তম্পাক্কী মফমশিংদা অচাইবা নোং/খাক-লাওবগা কোন্ননা খিক্লবা য়াই
মথংগী পুং ২৪গী মতমদা হায়রিবা মফমশিং অসিদা নোংথাং অমসুং নোং নুংশীৎকা কোন্ননা খাক লাওবা নোং চুরবা য়াবগী ওইথোকপা লৈ
ইন্দিয়ন মেতিওরোলোজিকেল বিভাগকী নেস্নেল ৱেদর ফোর্কাস্তিং সেন্তরগী মতুং ইন্নাঃ
♦ খাথংবা কর্নাতকাগী মনুংথংবদা অমসুং তমিল নাদু, পুদুচেরী অমসুং করাইকাললোমদা চংশিলহল্লকখ্রে; বে ওফ বেঙ্গলগী অয়াম্বা শরুকশিং, বে ওফ বেঙ্গলগী খা-নোংপোকপু্ম্বা; বে ওফ বেঙ্গলগী নোংপোক-ময়াইথংবগী শরুক খরদা হেন্না অমসুং বে ওফ বেঙ্গলগী নোংচুপ-ময়াইথংবা অমসুং অৱাংনোংপোকথংবদা খা-নোংচুপকী মোন্সুন্না চংশিল্লক্লি।
♦ নোর্দর্ন লিনিৎ ওফ মোন্সুননা মখা তানা Lat.14°N/Long.60°E, Lat.14°N/Long.70°E, কারৱর, হশন, সালেম, পুদুচেরী, Lat.13°N/Long.85°E, Lat.16°N/Long.90°E অমসুং Lat.20°N/Long.93°E ফাওদুনা চৎকনি।
♦ কর্নাতকা, তমিল নাদু পুম্বা, রয়াসালীমাগী শরুক খরদা অমসুং আন্ধ্রা প্রদেশকী শমুদ্র খোংবাল, বে ওফ বেঙ্গলগী খা-নোংচুপথংবা মফম পুম্বা, ওফ বেঙ্গলগী ময়ায়থংবা অমসুং অৱাং-নোংপাকথংবা শরুকশিং অমসুং ভারতকী অৱাংনোংপোকথংবদা মথং নুমীৎ ২৩সিদা মখা তানা ওইরক্লিবা ফীভম অসি ফগৎলক্লি।
♦ বিহার অমসুং মাগা তাইনবা নোংপোকথংবা উত্তর প্রদেশতা নোংলৈ-নুংশীৎ অসি সমুদ্রগী লেভেলদগী শেম্লকপা অসি কিলোমিতর ০.৯দগী হেল্লি।
♦ Lat.28°Nগী অৱাংদা Long.78° E গা কোন্নবা মওংদা চাওরাক্না মাগী এক্সিসতা ময়ায়ওইবা সমুদ্রগী লেভেলগী মথক্তা কি.মি.৫.৮ অমসুং ৭.৬গী মরক্তা খোংগী মরীল অমগী মওংদা নোংচুপ্লোমদগী থিংজিললক্তুনা শেম্লকপগী মওংদা লৈ।
♦ অৱাং-নোংচুপ থংবা রাজস্থান অমসুং য়ুম্লোন্নবশিংদা নোংলৈ-নুংশীৎনা লৈবা অসি মীন ওইবা সমুদ্রদগী কি.মি.১৫গী মথক্তনি।
♦ নোংপোকথংবা বিধর্ব অমসুং য়ুম্লোন্নবশিংদা মীন ওইবা সমুদ্রগী লেভেলদগী কি.মি.০.৯ ফাওবা শন্দোক্লি।
♦ বে ওফ বেঙ্গলগী নোংপোক থংবা ময়ায় অমসুং মাগী তাইনবা অন্দমানগী সমুদ্রদা চাংচৎকী ওইবা সমুদ্রগী ইমাইগী মথক্তা কি.মি.৩.১ অমসুং কি.মি.৫.৮দা নোংলৈ-নুংশীৎনা লৈনা শীৎকনি।
♦ নোংচুপথংবদগী য়ৈরকপা শাফুদা, মথংগী পুং ২৩সিদা নোংচুপথংবা হিমালয়াগী মফমশিংদা পাকতক্ননা নোং/খাক-লাওবা নোং খিক্লবা য়ানা লৈ অমসুং অৱাং-নোংচুপ ভারতকী লৈতেম মান্নবা লমশিংদা তোখাই তাবা মওংদা নোং/খাক-লাওবা নোং চুগনি অদুগা মদুগী মতুংদা তাথরক্কনি। মথংগী পুং ২৪সিদা হায়রিবা মফমশিং অসিদা নোং মমীৎ ফাকপগা কোন্ননা তোখায়বা মওংগী খাক-লাওবা নোং অমসুং নোং-নুংশীৎ শীৎকনি।
♦ জুন ৮, ২০২০গী অদুৱাইদা বে ওফ বেঙ্গলগী নোংপোক-ময়ায়থংবদা অনেম্বা প্রেসরগী এরিয়া অমা লাকপা য়াই।
সিস্তেম অসিদা অপদেৎশিং ফংনবগীদমক্তা www.mausam.imd.gov.in দা য়েংবিয়ু।
PIB Headquarters
কোভিড-১৯ সংক্রান্ত পিআইবি-র সংবাদ
নয়াদিল্লি, ১৯ মে, ২০২১
দেশে পরপর ছয়দিন দৈনিক ভিত্তিতে সুস্থতার সংখ্যা নতুন করে আক্রান্তের সংখ্যার তুলনায় বেশি
. পরপর তিনদিন দৈনিক নতুন করে আক্রান্তের সংখ্যা ৩ লক্ষের নিচে
. দেশে গত ২৪ ঘণ্টায় এযাবৎ সর্বাধিক ২০ লক্ষ নমুনা পরীক্ষা, যা বিশ্ব রেকর্ড
. দৈনিক আক্রান্তের হার কমে ১৩.৩১ শতাংশ
. এখনও পর্যন্ত ১৮-৪৪ বছর বয়সী ৬৪ লক্ষের বেশি সুফলভোগীর টিকাকরণ
বিস্তারিত বিবরণের জন্য :
https://pib.gov.in/PressReleasePage.aspx?PRID=1719843
ভারত সরকার রাজ্য ও কেন্দ্রশাসিত অঞ্চলগুলিকে ১৫ জুন পর্যন্ত টিকার ডোজ সরবরাহের আগাম তথ্য দিচ্ছে
কোভিড-১৯ টিকাকরণের জন্য জেলাওয়াড়ি এবং কোভিড টিকাকরণ কেন্দ্রভিত্তিক আগাম পরিকল্পনা প্রণয়নের জন্য রাজ্যগুলিকে পরামর্শ দেওয়া হয়েছে। টিকাকরণ সম্পর্কিত বিষয়ে জনসমক্ষে প্রচার চালানোর কথাও বলা হয়েছে।
টিকাকরণ কেন্দ্রগুলিতে টিকা গ্রহীতাদের ভিড় এড়াতে কো-উইন প্ল্যাটফর্মে টিকাকরণ কেন্দ্রগুলিকে দিনক্ষণ জানাতে হবে।
বিস্তারিত বিবরণের জন্য :
https://pib.gov.in/PressReleasePage.aspx?PRID=1719837
প্রধানমন্ত্রী স্বাস্থ্য সুরক্ষা যোজনার আওতায় চালু হওয়া নতুন এইমস প্রতিষ্ঠানগুলি বিভিন্ন রাজ্যে গুণগত মানের কোভিড পরিষেবা প্রদান করছে
দেশে চিকিৎসা-শিক্ষণ ব্যবস্থার মানোন্নয়নে এবং হাসপাতালগুলিতে টার্সিয়ারি চিকিৎসা পরিষেবার ঘাটতি মেটাতে ২০০৩-এর আগস্টে প্রধানমন্ত্রী স্বাস্থ্য সুরক্ষা যোজনার  সূচনা হয়। এটি একটি কেন্দ্রীয় স্তরের কর্মসূচি।
বিস্তারিত বিবরণের জন্য :
https://pib.gov.in/PressReleasePage.aspx?PRID=1719809
কোভিড-১৯ অত্যাবশ্যকীয় প্রতিটি ওষুধের সরবরাহের ওপর সরকারের নজরদারি
কেন্দ্রীয় প্রতিমন্ত্রী শ্রী মনসুখ মাণ্ডব্য আজ আশ্বস্ত করে বলেছেন, কোভিড-১৯ অত্যাবশ্যকীয় প্রতিটি ওষুধের যোগানের ওপর সরকার নজর রাখছে। কোভিড-১৯ চিকিৎসার ক্ষেত্রে ব্যবহৃত সমস্ত ওষুধের যোগান বাড়াতে উৎপাদনশীলতা বৃদ্ধি করা হচ্ছে এবং প্রয়োজন ভিত্তিতে বিদেশ থেকে আমদানি করা হচ্ছে। অত্যাবশ্যকীয় এই সমস্ত ওষুধের ওপর নজরদারি চালাতে একটি ত্রিমুখী কৌশল গ্রহণ করা হচ্ছে যাতে সরবরাহ শৃঙ্খল, চাহিদা মেটানো এবং সুলভে যোগান সুনিশ্চিত করা যায়।
বিস্তারিত বিবরণের জন্য :
https://pib.gov.in/PressReleasePage.aspx?PRID=1719867
CG/BD/DM
(Visitor Counter : 66